Slovenská literárna fantastika

Slovenská literárna fantastika je súhrn literárnych diel (zbierka poviedok, román, teoretická práca) slovenských autorov v žánre sci-fi, fantasy a horor, ktoré vyšli v knižnej alebo v elektronickej podobe vo forme knihy či e-knihy. Je súčasťou slovenskej literatúry.

Autori slovenskej literárnej fantastiky

Počiatky v poézii 
 Ján Botto: Svetský víťaz (1846), Poklad Tatier (1847), Báj Maginhradu, Báj Turca, Lucijný stolček (1850), Žltá ľalia (1849), Krížne cesty (1858), Smrť Jánošíkova (1862) – básne a balady

Počiatky v próze 
 Gustáv Reuss: Hviezdoveda alebo Životopis Krutohlava (1856) – prvé prozaické dielo románového rozsahu
 Jonáš Záborský: Faustiáda (vyšla v r. 1864 v časopise Černokňažník) – satirická groteska, prvé knižné vydanie v roku 1934 pod názvom Dobrodružstvo v Kocúrkove
 Anton Emanuel Timko
 Ivan Krasko – List mŕtvemu (1911) – prvá fantastická poviedka s tajomstvom.

1918 – 1948 
 Václav Chlumecký, alias: Enšpenger (18611944): novela Janko Kosák v nebi (1914) a román Profesor Šiltao, cestovateľ všehomírom (1923) – prvá slovenská utópia.
 Jozef Dohnány: Aké bude Slovensko o sto rokov? (1920)

Dobrodružno-fantastická próza 
 Peter Suchanský (18971979): Záhadné lietadlo (1931), Záhadná krajina (1928), Zlaté mesto v pralesoch (1934)
 Samuel Dežo Turčan, Alexander Vaško, Ján Makovník Tónin, Ján Kresánek-Ladčan

Zneužívanie techniky, vynálezy 
 Ján Hoffman Bukovinka: Sprisahanci mieru (1947), Oceľový lúč (1947)
 Samuel Tokeš: Základňa v oblakoch (1948), Dobyvatelia Mesiaca (1948)
 Ján Poničan, Všetkostroj - utopistická divadelná hra (1932)
 Dušan Kužel, Útek z neba, 1969

1950 – 1968 
 Rudo Moric – Imrich Vaňo: Prípad tubercilín (1957)
 Ján Bajla: Luna 2 neodpovedá (1958), Tajomstvo asteroidov (1963), Projekt Omega (1963)
 Ivan Čajda: Letíme vesmírom (1959)
 Jozef Tallo: Zelená planéta Zem (1960), Vlasy Bereniky (1961)
 Dominik Tatarka: Démon súhlasu (1963) – alegoricko-absurdná próza
 Katarína Lazarová, Hana Zelinová, Jozef Kot, Dušan Kužel, Rudolf Sloboda, Peter Jaroš

1969 – 1989 
Ivan Izakovič, Ján Lenčo, Ján Fekete, Jozef Viktor Schwartz, Anton Hykisch, Peter Valo, Rudolf Fábry, A.S. Kalma, Štefan Paulov, Alfonz Bednár, Alta Vášová, Antológia: Správy z neznámych svetov (1988)

Detská fantastika 
 Jozef Žarnay: Tajomstvo Dračej steny (1973), Prekliata planéta (1977, 1980, 1998), Kolumbovia zo základne Ganymedes (1983), Časolet (1991)
 Jozef Repko, Alta Vášová, Ján Fekete, Peter Glocko, Juraj Takáč

1990 – 2000 
Gustáv Murín, Pavol Vilikovský, Andrej Ferko, Dušan Mitana, Ondrej Krug, Štefan Konkol, Alexandra Pavelková, Juraj Červenák, Michal Krompašský, Viliam Klimáček, Igor Otčenáš, V. R. Gogár, Peter Šulej, Michal Hvorecký, Štefan Huslica, Alexandra Pavelková, Jozef Girovský, Juraj Toman, Peter Wittgrúber, Ľubomár Motyčka, Sven Grossman

2001 – 2010 
Peter Šulej, Michal Hvorecký, Alexandra Pavelková, Anton Stiffel, Jozef Girovský, Dušan D. Fabian, Michal Jedinák, Sven Grosman, Štefan Konkol, Štefan Huslica, Miroslav Bórik, Igor a Muška Molitorovci, Juraj Červenák, Miloš Ferko, Márius Kopcsay, Ondrej Trepáč

Po roku 2010 
Alexandra Pavelková, Juraj Červenák, Marja Holecyová, Lucia Droppová, Dušan D. Fabian, Mark E. Pocha, Katarína Soyka, Jana Plauchová, Lenona Štiblaríková, Sofia Vitalle, Viktória Laurent-Škrabalová, Viliam Klimáček, Blanka Gondová, Lívia Hlavačková, Zuzana Droppová, Ivan Kučera, Peter Jelínek

Hrdinská fantastika 
Juraj Červenák, Henrich H. Hujbert, Alexandra Pavelková, Štefan Konkol

Romantická fantastika 
Miroslava Varáčková, Nata Sabová, Ivana Ondriová, Michaela Ella Hayduková, Enja Rúčková, Vita Jamborová, Katarína Soyka

Odborné práce o fantastike a dejinách slovenskej fantastiky

Ondrej Herec 
V časopise Dotyky uverejnil v rokoch 20032008 takmer dvadsať štúdií a esejí o svetovej literárnej, filmovej a televíznej fantastike. Seriál o deviatich fantastických netvoroch od Frankensteina po Terminátora ucelene charakterizuje netvorov a ich postavenie v modernej fantastike. Jeho trojdielna štúdia o fenoméne Star Trek a tiež trojdielna štúdia o seriáli Spisy X sú prvými svojho druhu na Slovensku i v Česku. Pozornosť vzbudili i jeho ďalšie eseje. V tomto období Ondrej Herec potvrdil svoje postavenie zakladateľa teórie modernej fantastiky na Slovensku. Okrem vlastných priekopníckych publikácií otvoril priestor aj ďalším autorom, najmä Milošovi Ferkovi.

Samostatné odborné publikácie 
 Ondrej Herec – Fantastika a realizmus (1999), Cyberpunk – vstupenka do tretieho tisícročia (2001)
 Ondrej Herec (iniciátor, editor a hlavný autor), Miloš Ferko – Slovenská fantastika do roku 2000 (2001)
 Miloš Ferko – Dejiny slovenskej literárnej fantastiky (2007)
 Ondrej Herec – Z teórie modernej fantastiky (2008), Dobre organizovaný netvor (2010)

Alexandra Pavelková

Odbornú reflexiu písala pre časopis Pevnost, Fantázia, pre denník SME. Jej esej Fantastické ženy na Slovensku vyšla v antológii Žena se sovou a v rozšírenej podobe je dostupná na stránke internetového denníka Fandom.sk. Pre začínajúcich autorov napísala štvordielnu sériu návodov pod názvom Spisovateľská alchýmia, ktorá vyšla v slovenčine aj češtine v rôznych časopisoch a je dostupná na internetovom denníku Fandom.sk.

Literárne súťaže 
Cena Gustáva Reussa (19912002)
Organizoval ju Slovenský syndikát autorov fantastiky (SSAF 19912004). Prvá a najprestížnejšia súťaž pôvodnej slovenskej fantastiky, v porote sa striedali významné osobnosti slovenského kultúrneho života ako Anton Baláž, Andrej Ferko, Kornel Földvári, Michal Hvorecký, Peter Jaroš, Viliam Marčok, Dušan Mitana a iní. Predsedom poroty bol Ondrej Herec. Vytvorila publikačnú základňu autorov fantastiky na Slovensku. Poviedky víťazov a finalistov súťaže boli uverejňované v zborníkoch Krutohlav, ktoré zostavoval Ondrej Herec. SSAF vytvoril priestor pre nastupujúcu generáciu mladých autorov (Eliáš, Fabián, M. Ferko, Girovský, Huslica, Hvorecký, Weber, Pavelková a iní) a položil základy nasledujúcich súťaží a cien fantastiky na Slovensku.
Cena Fantázie (2003, od roku 2005 ako CeFa, od roku 2013 známa ako Martinus Cena Fantázie – MCF)
Finálové poviedky boli spočiatku uverejňované v časopise Fantázia. V roku 2005 boli finálové texty vydané v malom zošitovom/fanzinovom formáte a od roku 2006 vychádzajú v samostatných zborníkoch Fantázia. Pridruženými cenami súťaže sú: Cena Béla (od 2009), Cena spoločnosti Intel pre najlepšiu sci-fi poviedku (od 2011), Cena OZ Fantázia pre najlepšiu fantasy a Cena poroty (obe od 2012). Od roku 2011 vychádzajú aj e-zborníky Fantázia s ďalšími poviedkami z tejto súťaže.
Poviedka Istroconu
Súťaž poviedok na určitú konkrétnu tému, organizuje sa v rámci festivalu Istrocon.
Poviedka SlavConu
Poviedková súťaž organizovaná pod záštitou festivalu SlavCon.
Ohnivé pero

Súťaž mikropoviedok, dvakrát ročne prebieha na stránkach internetového denníka Fandom.sk.
Dumky podvečerné
Vyhlasuje ju internetový portál pre začínajúcich autorov Storywriters inc., súťaží sa vo viacerých kategóriách v poézii aj v próze.

 Časopisy 
 SF 01, SF 02 – prvý slovenský magazín fantastiky (19891990)
 Meč a mágia – (19931995), fanzin pre hráčov hier na hrdinov (vyšlo 11 čísel)
 Fanzín (FANtastický magaZÍN) – (19961997) – časopis priaznivcov sci-fi, fantasy, hororu a hier na hrdinov (vyšli 3 čísla), vydavateľom bol PhDr. Milan Aľakša.
 Istrozin – fanzin bratislavských scifistov od začiatku 90. rokov. V elektronickej forme od roku 2006 do roku 2011. Zorganizoval niekoľko kôl súťaže „Poviedka za tisícku“
 Fantázia – (19972012), časopis o popkultúre. Okrem literárnej fantastiky sa venoval televíznym seriálom, filmu, komiksom, hudbe, hrám, rôznym fenoménom popkultúry a životnému štýlu fanúšikov.
 Jupiter – elektronický časopis venovaný SF,F a H, vznikol v roku 2011
 Kobka – elektronický časopis venovaný hororu, vznikol v roku 2012

 Žánrové vydavateľstvá 
 Vydavateľstvo „PhDr. Milan Aľakša“ – založené v roku 1997 – vydalo časopis Fantázia (0. a 1. číslo), od roku 1998 (č. 2) až do konca Fantázie ako vydavateľstvo: „Mgr. Ivan Aľakša – Fantázia“ – vydávalo aj zborníky a e-knihy od 2006 do 2011, od roku 2012 je to vydavateľstvo Fantázia media s.r.o.
 Fantázia media, s. r. o. – vydáva zborníky Fantázia, v ktorých sú uverejnené víťazné poviedky súťaže Cena Fantázie.Rogerbooks – založené v roku 2013, vydáva časopis Jupiter.
Artis Omnis - vydavateľstvo fantastických kníh, funguje od roku 2005, v súčasnosti sa orientuje na vydávanie slovenských autorov. Vydavateľstvo Hydra'' – založené v roku 2012

Fandom 
Fandom je voľné združenie ľudí, ktorí sa denne či príležitostne zaoberajú fantastikou, a zároveň sa stretávajú s ľuďmi podobných záujmov.

Cony 
Festivaly fantázie, na ktorých sa stretávajú fanúšikovia sci-fi, fantasy a hororu – čitatelia, autori, vydavatelia, ilustrátori, hráči a milovníci tohto žánru.

 Istrocon
 SlavCon
 Pegascon 
 Vartacon
 Kozmodróm

Pozri aj 
 Vedecká fantastika
 Slovenská literatúra
 Zoznam slovenských prozaikov

Referencie

Zdroje a externé odkazy 
 Slovenská fantastika roku 2013, Časopis XB-1
 www.fandom.sk
 www.scifi.sk
 www.fantasy-svet.net

Literatúra v slovenskom jazyku
Science fiction
Fantasy